《寄恩平吴奏记》
元代·罗蒙正

闻说恩平吴奏记，三年戎马只儒衣。魂逃槃瓠营宵拔，血迸鼪鼯剑夜飞。

富贵总输屠狗得，行藏未必卧龙非。路人尽识将军意，笑待青袍破贼归。

作者简介：广州新会人，字希吕。博学强记。弱冠从罗斗明学诗，有名于时。檄为高州学正，后以荐授南恩州教授，州判吴元良欲用为幕官，力辞不就。有《希吕集》。